CELEX: 32003D0022(01)
Language: hr
Date: 2003-12-18 00:00:00
Title: 2004/48/EZ: Odluka Europske središnje banke od 18. prosinca 2003. o izmjeni članka 1. stavka (f) Odluke ESB/2001/16 od 6. prosinca 2001. o raspodjeli monetarnog prihoda nacionalnih središnjih banaka država članica sudionica počevši od financijske godine 2002. (ESB/2003/22)

10/Sv. 7
            
            
               HR
            
            
               Službeni list Europske unije
            
            
               7
            
         32003D0022(01)
   
               L 009/39
            
            
               SLUŽBENI LIST EUROPSKE UNIJE
            
         ODLUKA EUROPSKE SREDIŠNJE BANKE
   od 18. prosinca 2003.
   o izmjeni članka 1. stavka (f) Odluke ESB/2001/16 od 6. prosinca 2001. o raspodjeli monetarnog prihoda nacionalnih središnjih banaka država članica sudionica počevši od financijske godine 2002.
   (ESB/2003/22)
   (2004/48/EZ)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 32.,
   uzimajući u obzir Odluku ESB/2001/16 od 6. prosinca 2001. o raspodjeli monetarnog prihoda nacionalnih središnjih banaka država članica sudionica počevši od financijske godine 2002 (1).,
   budući da:
   
               (1)
            
            
               Članak 1. stavak (f) Odluke ESB/2001/16 definira „ključ upisanog kapitala” pozivanjem na Odluku ESB/1998/13 od 1. prosinca 1998. o postotku udjela nacionalnih središnjih banaka u ključu za upis kapitala Europske središnje banke (2).
            
         
               (2)
            
            
               Odlukom ESB/2003/17 od 18. prosinca 2003. o postocima udjela nacionalnih središnjih banka u ključu za upis kapitala (3) Europske središnje banke stavlja se izvan snage Odluka ESB/1998/13 počevši od 1. siječnja 2004. i utvrđuju novi ponderi dodijeljeni nacionalnim središnjim bankama (NSB) u ključu za upis kapitala Europske središnje banke (ESB) (dalje u tekstu: „ponderi u ključu kapitala”).
            
         
               (3)
            
            
               Članak 1. stavak (f) Odluke ESB/2001/16 treba prema tome izmijeniti za potrebe raspodjele monetarnog prihoda nacionalnih središnjih banaka država članica koje su prihvatile euro počevši od financijske godine 2004. Ova bi izmjena trebala uvesti opću definiciju izraza „ključ upisanog kapitala” da se izbjegnu daljnje izmjene Odluke ESB/2001/16 svaki put kad se usklađuje ključ za kapital ESB-a.
            
         
               (4)
            
            
               Kako bi se postigla podudarnost između prihoda ESB-a zarađenog u prvom tromjesečju prve godine od koje se primjenjuje svako petogodišnje usklađenje i prihod ESB-a distribuiran na kraju svakog tromjesečja, potrebno je odstupiti od prvog podstavka članka 2. stavka 1. Odluke ESB/2001/16 kako bi se osiguralo da se prihod zarađen u siječnju takvog tromjesečja također obračunava na temelju novih pondera u ključu kapitala,
            
         DONIJELO JE OVU ODLUKU
   Članak 1.
   Izmjene Odluke ESB/2001/16
   Odluka ESB/2001/16 mijenja se kako slijedi:
   
               1.
            
            
               Članak 1. stavak (f) zamjenjuje se slijedećim:
               
                           „(f)
                        
                        
                           ‚ključ upisanog kapitala’ znači udjeli nacionalnih središnjih banaka (izraženi u postocima) u upisanom kapitalu ESB-a koji proizlaze iz primjene na nacionalne središnje banke pondera u ključu iz članka 29. stavka 1. Statuta, kako je to primjenjivo za odgovarajuću financijsku godinu.”
                        
                     
         
               2.
            
            
               Članku 2. stavku 1. dodaje se sljedeći podstavak:
               „Salda unutar Eurosustava po euronovčanicama u optjecaju se, za razdoblje od 1. siječnja do 31. siječnja prve godine od koje se počinje primjenjivati svako petogodišnje usklađenje sukladno članku 29. stavku 3. Statuta, obračunavaju na temelju usklađenog ključa upisanog kapitala koji se primjenjuje na salda na ukupne euronovčanice u optjecaju na dan 31. prosinca prethodne godine.”
            
         Članak 2.
   Završne odredbe
   1.   Ova Odluka stupa na snagu 1. siječnja 2004.
   2.   Ova se Odluka objavljuje u Službenom listu Europske unije.
   
      Sastavljeno u Frankfurtu na Majni 18. prosinca 2003.
      
         
            Za Upravno Vijeće ESB-a
         
         Jean-Claude TRICHET
      
   
   
      (1)  SL L 337, 20.12.2001., str. 55.
   
      (2)  SL L 125, 19.5.1999., str. 33.
   
      (3)  SL L 9, 15.1.2004., str. 27.